Alass

Alass on ümara läbilõike, lameda põhja ning järskude seintega termokarstiga seotud negatiivne pinnavorm.

Alassid tekivad pinnases oleva jää sulamise tõttu, mis viib langatuslike negatiivsete pinnavormide tekkeni, mille sügavus on tavaliselt 3...40 meetrit, läbimõõt aga 100 meetrist 15 kilomeetrini. Alasside põhju võivad täita järved.

Termin on pärit Jakuutiast, kus alassid on tavalisteks pinnavormideks jõeterrassidel, näiteks Leena jõe alamjooksul. 

Geomorfoloogia
Geokrüoloogia